《郡斋偶书寄同院彭城学士兼简兵部同年采览》
宋代·李建中

閒情閒忆事如空，静读离骚向郡中。冠剑老年伤远别，关诃夜月许相同。

晚花天气孤庄雨，流水人间小阁风。行乐及时聊强饮，不须嫌作白头翁。

作者简介：（945—1013）宋京兆人，字得中。太宗太平兴国八年进士。累官太常博士，曾表陈时政利害，序王霸之略，得太宗嘉赏。历知曹、解、颍、蔡四州。恬于荣利，好吟咏，每游山水，留题自称“岩夫民伯”。善修养之术，奉命参预校定《道藏》。官终判太府寺。善书札，行笔尤工，多构新体。好古勤学，多藏古器、名画。有集。